CELEX: 32016D0423
Language: hu
Date: 2016-03-18 00:00:00
Title: A Bizottság (EU) 2016/423 végrehajtási határozata (2016. március 18.) a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Egyiptomban, az Egyesült Arab Emírségekben és az Egyesült Államokban működő laboratóriumok számára történő engedélyezéséről (az értesítés a C(2016) 1609. számú dokumentummal történt) (EGT-vonatkozású szöveg)

22.3.2016   
            
            
               HU
            
            
               Az Európai Unió Hivatalos Lapja
            
            
               L 75/70
            
         A BIZOTTSÁG (EU) 2016/423 VÉGREHAJTÁSI HATÁROZATA
   (2016. március 18.)
   a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Egyiptomban, az Egyesült Arab Emírségekben és az Egyesült Államokban működő laboratóriumok számára történő engedélyezéséről
   
      
         (az értesítés a C(2016) 1609. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
   mivel:
   
               (1)
            
            
               A 2000/258/EK határozat a franciaországi Agence française de sécurité sanitaire des aliments laboratóriumát (Nancy) (a továbbiakban: AFSSA) jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként. Az AFSSA a későbbiekben beleolvadt az Agence nationale de sécurité sanitaire de l'alimentation, de l'environnement et du travail (ANSES) francia nemzeti ügynökségbe.
            
         
               (2)
            
            
               A 2000/258/EK határozat többek között előírja az ANSES számára azon harmadik országokban működő laboratóriumok értékelését, amelyek a veszettség elleni vakcinák hatékonyságát figyelemmel kísérő szerológiai vizsgálatok elvégzésének engedélyezését kérték.
            
         
               (3)
            
            
               Egyiptom illetékes hatósága a gizai Animal Health Research Institute engedélyezésére vonatkozó kérelmet nyújtott be. Az ANSES e laboratórium vonatkozásában 2015. szeptember 29-én kedvező értékelési jelentést készített, majd nyújtott be a Bizottsághoz.
            
         
               (4)
            
            
               Az Egyesült Arab Emírségek illetékes hatósága a dubai Central Veterinary Research Laboratory engedélyezésére vonatkozó kérelmet nyújtott be. Az ANSES e laboratórium vonatkozásában 2015. szeptember 29-én kedvező értékelési jelentést készített, majd nyújtott be a Bizottsághoz.
            
         
               (5)
            
            
               Az Egyesült Államok illetékes hatósága a cummingi Atlanta Health Associates Rabies Laboratory, az auburni Virology Laboratory of Auburn University College of Veterinary Medicine és az atlantai Rabies Laboratory of the Centers for Disease Control and Prevention engedélyezésére vonatkozó kérelmet nyújtott be. Az ANSES e laboratóriumok vonatkozásában 2015. szeptember 29-én kedvező értékelési jelentést készített, majd nyújtott be a Bizottsághoz.
            
         
               (6)
            
            
               A gizai Animal Health Research Institute, a dubai Central Veterinary Research Laboratory és a fent említett egyesült államokbeli laboratóriumok számára ezért engedélyezni kell a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok végzését.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2000/258/EK határozat 3. cikke (2) bekezdésének megfelelően az alábbi laboratóriumok jogosultak a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatokat végezni:
   
               a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Egyiptom
                        
                     
         
               b)
            
            
               
                           Central Veterinary Research Laboratory
                        
                     
                           P.O.Box 597
                        
                     
                           Dubai
                        
                     
                           Egyesült Arab Emírségek
                        
                     
         
               c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           Amerikai Egyesült Államok
                        
                     
         
               d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           Amerikai Egyesült Államok
                        
                     
         
               e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           Amerikai Egyesült Államok
                        
                     
         2. cikk
   E határozatot 2016. április 15-től kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2016. március 18-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 79., 2000.3.30., 40. o.